ConseggioLigure/zenamt huggingface dataset:
Italiano: # Luigi Persoglio (1830–1911)

Fu un battagliero gesuita, giornalista e polemista, autore di commedie d’impegno politico e morale. Esaltò il mondo popolare e rurale ligure, nei cui valori, mentalità e linguaggio, identificò un baluardo contro la corruzione dei tempi. Tra le sue commedie, per lo più pubblicate su «La settimana religiosa», periodico cattolico, e rappresentate tramite la rete dei teatri parrocchiali, ricordiamo I pastoî a-o presepio e Un pentemin à Zena. Nel suo dramma satirico Un paise socialista (1902) un agitatore di nome Marx provoca un colpo di stato ed istituisce un governo basato sui principi del comunismo. Quando l’esperimento fallisce, Marx prende la fuga con le casse dello Stato.

Ligure: # Luiggi Perseuggio (1830–1911)

O l’é stæto un combattivo gexuita, giornalista e polemista, autô de comedie de impegno politico e morale. O l’à exartou o mondo popolare e contadin ligure, inti quæ valoî, mentalitæ e lenguaggio o l’identificava un baluardo contra a corruçion di tempi. Tra e seu comedie, pe-o ciù pubricæ in sce «La settimana religiosa», periòdico catòlico, e rappresentæ tramite a ræ di tiatri de parròcchie, arregordemmo I pastoî a-o presepio e Un pentemin à Zena. Into seu dramma satirico Un paise socialista (1902), un agitatô de nomme Marx o provoca un corpo de Stato e o l’instituisce un goerno basou in scî prinçipi do communiximo. Quande l’espeimento o fallisce, o Marx o scappa co-e casce do Stato.
Italiano: # Luigi Poggi

Era un infermiere dell’ospedale San Martino e poeta, come dice F. Toso [1], «animato da un vivo senso della natura, che per lo più si risolve in esiti mutuati dall’opera dell’amico e maestro Alfredo Gismondi». I versi di Poggi sono semplici e cantabili, anche in conseguenza dell’attività del poeta, autore di testi di canzonette. Ha pubblicato Da l’alba a-o tramonto (Zena, 1949) e Lezi… passa… taxi.

[2] Castello Boccanegra (nota dell’autore).

Ligure: # Luiggi Pòggi

O l’ea un infermê de l’uspiâ de San Martin e poeta, comme o dixe o F. Toso [1], «animou da un vivo senso da natua, che pe-o ciù o se resciòrve inte di exiti mutuæ da l’euvia de l’amigo e meistro Alfredo Gismondi ». I versci do Pòggi son semplici e cantabili, anche in conseguensa de l’attivitæ do poeta, autô de testi de cansonette. O l’à pubricou Da l’alba a-o tramonto (Zena, 1949) e Lezi… passa… taxi (Zena, 1953).

[2] Castello Boccanegra (nòtta de l’autô).
Italiano: # Alessandro Monti (XX sec.)

Don Alessandro Monti mise in versi genovesi – rigorosamente martelliani – A vitta de S. Françesco d’Assisi (1900), A vitta de Fræ Françesco Maria da Camporosso (1901) e A Stòria da Madònna da Guardia (1900); i suoi versi ci sembrano oggi piuttosto piatti, monotoni, ma lo scopo del bravo sacerdote non era tanto quello di fare dell’arte, ma quello di diffondere il messaggio cristiano tramite la conoscenza dei santi cari al popolo e per mezzo della lingua genovese, poiché l’italiano non era ancora patrimonio di tutti, come oggi, e inoltre in versi facili da mandare a memoria.

Persino i titoli, il colophon, le dediche e le didascalie delle illustrazioni dei libri del Monti sono scritti in martelliani, a testimonanza di una vera passione del bravo sacerdote per la poesia genovese. Nella Vita di S. Francesco Maria da Camporosso, che a quei tempi la Chiesa non aveva ancora riconosciuto come santo, il Monti raccoglie e narra una gran quantità di fatti, aneddoti e testimonianze che sono poi entrati negli atti del processo canonico per la beatificazione di Giovanni Croese, nome al secolo di frate Francesco.

Anche il Monti, come il Persoglio, e altri ecclesiastici genovesi, non manca mai di fare sentire la sua scarsa simpatia per il risorgimento italiano, non solo per le note ragioni che contrapponevano Chiesa e Stato a quei tempi, ma anche per la vecchia ruggine dei genovesi con la monarchia sabauda.

Ligure: # Lusciandro Monti (sec. XX)

Præ Lusciandro Monti o l’à misso in versci zeneixi – rigorosamente martellien – A vitta de S. Françesco d’Assisi (1900), A vitta de Fræ Françesco Maria da Camporosso (1901) e A Stòria da Madònna da Guardia (1900); i seu versci ne pan ancheu ciù fito ciatti, monòtoni, ma o scöpo do bravo saçerdöte o no l’ea quello de fâ de l’arte, ma quello de diffonde o messaggio crestian traverso a conosciensa di santi cai a-o pòpolo e pe mezo da lengua zeneise, stante che l’italian o no l’ea ancon patrimònio de tutti, comm’o l’é ancheu, e pe de ciù inte di versci de bon mandâ à memöia.

Fiña i titoli, o colophon, e dediche, e didascalie de inlustraçioin inti libbri do Monti son scrite in martellien, à testemoniâ unna vea pascion do bravo præve pe-a poexia in zeneise. Inta Vitta de Fræ Françesco Maria da Camporosso, che à quelli tempi a Gexa a no l’aveiva ancon reconosciuo pe santo, o Monti o l’accheugge e o conta unna gran quantitæ de fæti, verboe e testemonianse che son dapeu intræ inti atti do proçesso canònego pe-a biatificaçion do Giovanni Croese, nomme a-o secolo de Fræ Françesco.

Anche o Monti, comme o Perseuggio, e atri ecclexiastichi zeneixi, o no manca mai de fâ sentî a seu pöca scimpatia pe-o risorgimento italian, no solo pe-e nòtte raxoin che contrapponeivan a Gexa a-o Stato à quelli tempi, ma anche pe-a vegia ruzze di zeneixi con a monarchia sabauda.
Italiano: # Marcel Firpo (1876–1972)

Di Mentone, uomo di vasta cultura e funzionario delle dogane, fu tra i fondatori della rivista «A Barma Grande» e fra le due guerre un aperto sostenitore dell’unione all’Italia della cittadina rivierasca francese. Per questo motivo, nell’immediato dopoguerra ebbe a subire, oltre alla prigionia e all’esilio, l’oblio da parte dei suoi concittadini, dal quale cominciò ad uscire solo negli ultimi anni della sua vita. La poesia del Firpo, che a volte, specie agli inizi della sua carriera, cade nel bozzettismo e nel folklorismo, attinge i suoi risultati migliori in un profondo sentimento della natura e in un’immedesimazione panica nei misteri della terra e della campagna, che il poeta avverte come parte di sé e della sua vita.

Tra i territori che Vittorio Emanuele II cedette nel 1860 alla Francia, assieme con Nizza e la Savoia, Mentone conservò a lungo un arcaico dialetto ligure, influenzato dal provenzale, dal piemontese e dal nizzardo.

Le poesie scritte dal Firpo nel secondo dopoguerra ci mostrano un doloroso ripiegamento interiore del poeta, segnato dalle sue tristi vicissitudini biografiche, ma dalla malinconia sempre rivestita di un elegante classicismo, come in questo sonetto di impeccabili alessandrini, dove l’intonazione misurata e solenne scandisce l’inesorabilità del fato.

Ligure: # Marçello Firpo (1876–1972)

De Menton, òmmo de grande coltua e fonçionäio de dugañe, o l’é stæto tra i fondatoî da revista «A Barma Grande» e tra e doe guære un averto sostegnitô de l’union à l’Italia da çittadiña riveasca franseise. Pe sta raxon chì, de l’inmediou doppoguæra, o l’aiva dovuo subî, in ciù da prexon e de l’exilio, l’obliansa da parte di seu conçittadin, da-a quæ o l’à comensou vegnindo feua solo che di urtimi anni da seu vitta. A poexia do Firpo, che de belle vòtte, mascime a-o comenso da seu carrea, a cazze into bossettiximo e into folcloriximo, a tocca i seu resultati ciù boin inte un fondo sentimento da natua e inte unn’inmæximaçion panica inti mistëi da tæra e da campagna, che o poeta o sente comme unna partia de lê e da seu vitta.

De tra i territöi che Vittöio Emanuælo II o l’à çeduo do 1860 a-a Fransa, insemme con Nissa e a Savöia, Menton o l’à conservou pe tanto tempo un arcaico dialetto ligure, influensou da-o proensâ, da-o piemonteise e da-o nissardo.

E poexie stæte scrite da-o Firpo into segondo doppoguæra ne mostran un doso recegâse intimo do poeta, stæto segnou da-e seu triste vexende biografiche. ma con unna melanconia de longo revestia de un elegante clasciçiximo, comme inte sto sunetto chì, de bizari versci alesciandrin, donde l’intonaçion mesuâ e solenne a scandisce l’inesorabilitæ do destin.
Italiano: # Maria Terrile Vietz (1926–2016)

Notissima attrice del teatro genovese, nacque nel 1926 a Sampierdarena. Iniziò la sua attività teatrale nel dopoguerra, sotto la guida di Emilio del Maestro, ma fu in particolare dopo l’incontro con Vito Elio Petrucci, con cui ebbe un lungo e fruttuoso sodalizio artistico, che ottenne ampia affermazione e popolarità. Fu protagonista di più di venti opere teatrali, in particolare commedie, alternando l’attività di attrice alla divulgazione culturale in Rai e sull’emittente Telegenova, conducendo per alcuni anni un popolare programma di intrattenimento e informazione. Per la sua attività ricevette vari premi teatrali e culturali. Per quattordici anni fu vicepresidente dell’associazione A Compagna, oltre che la prima donna a coprirvi cariche dirigenziali. Nel 2003 fondò l’associazione dedicata a Petrucci, con sede presso la Biblioteca Lercari di Villa Imperiale, dedita all’insegnamento e diffusione della lingua genovese. Nel 2012 pubblicò con Erga Edizioni il libro Fregogge de pan pöso, raccolta di aneddoti e brevi racconti. Morì a Genova nel febbraio del 2016, un mese dopo aver compiuto novant’anni.

Nel suo libro Fregogge de pan pöso (2012, “Briciole di pane raffermo”) Maria Terrile rievoca pesonaggi, macchiette e fatti del passato, di interesse locale, tra la curiosità e la barzelletta, ma con una vivacità notevole e simile a quella che è necessaria a teatro per attirare l’attenzione del pubblico. Unico difetto è un genovese un po’ troppo mescolato con l’italiano, come del resto si usa spesso in scena, per farsi capire meglio.

Ligure: # Maria Terrile Vietz (1926–2016)

Conosciutiscima artista do tiatro zeneise, a l’ea nasciua do 1926 in Sampedæña. A l’à comensou a seu attivitæ tiatrale dòppo a guæra, i primmi tempi co-i insegnamenti do Emilio Do Meistro, ma o l’é stæto sorvetutto da l’incontro co-o Vito Elio Petrucci ch’a l’à ottegnuo unna scignificativa affermaçion e popolaritæ. A l’é stæta protagonista de ciù de vinti euvie tiatrale, ciù che tutto comedie, in alternâ l’attivitæ de attoa a-o divurgaçion coltuale in RAI e in sce l’emittente Telegenova e in condue pe ben ben de anni un popolare programma de intrategnimento e informaçion. A l’à reçevuo pe-a seu attivitæ varri premmi tiatrali e coltuali e per quattorz’anni a l’é stæta viçeprescidente de l’assoçiaçion A Compagna e a primma dònna ascì à creuvîghe de carreghe dirigençiale. Do 2004 a l’à fondou l’assoçiaçion dedicâ a-o Petrucci, pe l’insegnamento e a diffuxon da lengua zeneise, ch’a l’à sede inta Biblioteca Imperiale de Villa Lercari. Do 2012 a l’à pubricou Fregogge de pan pöso, cheuggeita de aneddoti e raccontin d’epoca. A l’é mòrta à Zena into frevâ do 2016, un meise apreuvo d’avei compio i novant’anni.

Into seu libbro Fregogge de pan pöso (2012) a Maria Terrile a rivanga personaggi, maccette e fæti do passou de interesse locale, tra a coixitæ e a barselletta, ma con unna vivessa degna de nòtta e semeggeive à quella ch’a l’é neçessäia into tiatro pe attiâ l’attençion do pubrico. Unico mendo: o l’é un zeneise un pö tròppo mesccio con l’italian, comme do resto o se usa de soventi in scena, pe fâse accapî ciù ben.
Italiano: # Marino Merello (1865–1933)

Traduttore dei classici greci, latini e francesi, autore di romanzi e saggi di vario genere e poesie anche in italiano, cultore di storia patria e ammiratore di bellezze e monumenti di Genova, ebbe vena poetica di stampo crepuscolare. Ciononostante, affrontò spesso argomenti politici, storici, e perfino filosofici. Sue opere, come Il Canzoniere a Nitouche, ci fanno pensare immediatamente a quella Belle Époque genovese, che accomunava tipiche personalità come il capitano D’Albertis o l’eccentrico poeta Ceccardo, e anche se Merello non è D’Annunzio, risulta comunque interessante e caratteristico di un’epoca e di una mentalità. I suoi versi genovesi sono raccolti nel volume In tempo de guæra (1917), ove, pur in mezzo a certa retorica patriottarda, si possono rintracciare numerose occasioni di poesia e di riflessione. Degna di interesse, ad esempio, la corona di sonetti dedicata a E gexe de Zena.

In altre occasioni il poeta esprime una vena elegantemente malinconica, carica di amore per la natura, che, come quella del contemporaneo Carlo Malinverni, sembra anticipare Edoardo Firpo.

In altri casi il poeta si lascia andare a meste riflessioni.

Ligure: # Marin Merello (1865–1933)

Traduttô di clascichi greghi, latin e franseixi, autô de romansi e sazzi de varie meñe e poexie in italian ascì, cultô de istöia patria e ammiatô de bellesse e monumenti de Zena, o l’aiva unna veña poetica de stampo crepuscolare. Con tutto questo, o l’à affrontou de soventi di argomenti politichi, istòrichi e fiña filosòfichi. De seu euvie, comme Il Canzoniere a Nitouche, ne fan appensâ de drito à quella Belle Époque zeneise, ch’a metteiva insemme tipiche personalitæ comme o capitanio D’Albertis, ò o stravagante poeta Ceccardo, e mæximo se o Merello o no l’é o D’Annunzio, o l’arresta interessante pægio e caratteristico de unn’epoca e de unna mentalitæ. I seu versci zeneixi son accheuggeiti into volumme In tempo de guæra (1917), donde, into mezo à çerta retòrica patriottarda, se peu attrovâ numerose occaxoin de poexia e de reflescion. Degna de interesse, à exempio, a coroña de sunetti, stæta dedicâ à E gexe de Zena.

Inte de atre occaxoin, o poeta o l’esprimme unna veña elegantemente melancònica, carrega de amô pe-a natua, che, comme quella do contemporaneo Carlo Malinverni, a pâ ch’a l’antiçipe o Doardo Firpo.

Inte di atri caxi o poeta o se lascia anâ à de triste reflescioin.
Italiano: # Mario Accornero (1921)

Nato a Savona, ingegnere chimico, dal 1977 visse a Sori nel Levante ligure, e dedicò al Golfo Paradiso la sua raccolta di poesie I Canti do Gorfo (1988). Nonostante la radiosa bellezza e luminosità dei luoghi in cui è ambientata, ma forse proprio per quello, la poesia di Accornero è intessuta di continui riferimenti alla morte, e alla continuazione della vita nella morte e della morte nella vita, sicché lo splendente paesaggio della Riviera, immobile nel ricordo, viene a rappresentare bene l’eternità senza movimento del mondo di là.

Nella poesia di Accornero colpisce la costruzione metrica, in cui le singole parole sono come le singole note di un’onda musicale.

Quelli che sono i tòpoi, i luoghi comuni del folclore genovese e della poesia ligure, anche quella di Firpo, diventano per Accornero un motivo di meditazione sull’eterno, cui viene conferita una figurazione favolistica: la ciurma dei marinai che ripone i sogni degli uomini per il mondo di là.

L’oratorio è quello di Sant’Erasmo a Sori, e Accornero vede in esso il simbolo della continuità tra il mondo dei vivi e l’aldilà; a parte un’aggettivazione a volte troppo frettolosa o generica («magici…») il poeta esprime bene l’idea che tutti quanti costituiamo come un tramite tra il passato e l’avvenire, tra chi è stato un tempo e chi verrà in un lontano futuro.

Ligure: # Mario Accornê (1921)

Nasciuo à Saña, inzegnê chimico, da-o 1977 o l’é visciuo à Söi into Levante ligure, e o l’à dedicou a-o Gorfo Paradiso a seu cheuggeita de poexie I canti do Gorfo (1988). À despeto da regiosa bellessa e luminoxitæ di sciti donde a l’é ambientâ, ma fòscia pròpio pe quello, a poexia do Accornê a l’é tesciua de continui refeimenti a-a mòrte, e a-a continuaçion da vitta inta mòrte e da mòrte inta vitta, tanto che o schillente paisaggio da Rivea, fermo into regòrdo, o vëgne à rappresentâ ben l’eternitæ sensa movemento do mondo de là.

Inta poexia do Accornê a corpisce a construçion metrica, donde e scingole poule son comme e scingole nòtte de unn’onda muxicale.

Quelli che son i tòpoi, i leughi commuin do folclore zeneise e da poexia ligure, fiña quella do Firpo, vëgnan à ëse pe-o Accornê un motivo de meditaçion in sce l’eterno, a-a quæ a ven dæta unna figuaçion föistica: a ciusma de mainæ ch’a l’alleuga i seunni di òmmi pe-o mondo de de là.

L’ötöio o l’é quello de Sant’Emo à Söi, e o Accornê o ghe vedde o segno da continuitæ tra o mondo di vivi e quello de là: à parte unn’aggettivaçion de vòtte tròppo aspresciâ ò generica («magici…») o poeta o l’esprimme ben l’idea che tutti quanti semmo comme un ligammo tra o passou e l’avvegnî, tra chi l’é stæto a-i tempi de unna vòtta e chi vegnià inte un avvegnî lontan.
Italiano: # Mario Grossi (XX sec.)

Nella parlata di Bolano, un arcaico ligure misto di emiliano e toscano, Mario Grossi scrisse una raccolta di sonetti, in cui mise in versi la storia del paese, Bulan ent’la storia (1970). Non si può dire che l’impresa sia perfettamente riuscita, poiché il Grossi si limita il più delle volte a trascrivere delle dicerie e dei fatterelli, tramandati, o che risultano dai documenti, e molto raramente questi versi sono toccati dall’ala della poesia. L’opera è ugualmente d’un certo interesse, se non altro per l’impegno e la fatica, che furono necessari a realizzarla.

Ligure: # Mario Gròsci (sec. XX)

Inta parlâ de Bolan, un arcaico ligure mescciou con l’emilian e o toscan, o Mario Gròsci o l’à scrito unn’accheuggeita de sunetti, dond’o l’à misso in versci l’istöia do paise, Bulan ent’la storia (1970). No se peu dî che l’impreisa a segge arriescia areo, apreuvo che o Gròsci o se limita e ciù tante vòtte à transcrive de dite e di ciæti, stæti tramandæ, ò che resultan da di documenti, e ben de ræo sti versci vëgnan toccæ da l’aa da poexia. L’euvia a l’é o mæximo de un çerto interesse, se no atro pe l’impegno e o giamin, che gh’é vosciuo à realizzâla.
Italiano: # Matto Senarega (1534–1606)

Le funzioni semi-ufficiali della lingua genovese continuarono anche dopo che il toscano si è imposto come lingua di cultura, per tutto il XVI secolo; ma gli atti pubblici, le discussioni, le riunioni del Senato, benché si svolgessero in ligure, venivano poi trascritti in latino, o in un italiano più o meno misto al genovese. Il Doge Matteo Senarega, che regnò tra il 1595 e il 1597, autore di varie opere politiche in latino e in italiano, lasciò due allocuzioni, i soli che si siano salvati nella versione originale genovese. In queste due orazioni il Doge dà prova di grande abilità retorica e di sapere usare una prosa moderna, al passo con i tempi, in una lingua che, in sostanza, è quella promossa dal Foglietta nelle Rime Diverse.

Ligure: # Mattê Senarega (1534–1606)

E fonçioin semi-offiçiæ da lengua zeneise continuan anche dòppo che o toscan o s’é impòsto comme lengua de coltua, pe tutto o XVI secolo; ma i atti pubrichi, e discuscioin, e riunioin do Senato, con tutto che se tëgnan in ligure, vëgnan dapeu transcriti in latin, ò inte un italian pöcassæ mescciou co-o zeneise. O Duxe Mattê Senarega, ch’o l’à regnou tra o 1595 e o 1597, autô de varie euvie politiche in latin e in italian, o l’à lasciou doî descorsci, i soli che se seggian sarvæ inta verscion originäia zeneise. Inte ste doe oraçioin o Duxe o dà preuva de grande abilitæ retòrica e de savei deuviâ unna preusa moderna, a-o passo co-i tempi, inte unna lengua che, in sostansa, a l’é quella promòssa da-o Foggetta inte Rime Diverse.
Italiano: # Pantaleo Grimaldi Murassana (1554 – XVII sec.)

Nato a Genova nel 1554, di famiglia savonese, e trasferito a Savona da ragazzo, era oste di mestiere e poeta per passione; amico del Chiabrera, fu in contatto con vari rappresentanti dell’aristocrazia rivierasca. Si compiaceva di atteggiamenti e modi che oggidì chiameremmo bohemien e maudit, da poeta d’osteria, e spesso la sua poesia sembra assumere le modalità e l’ambientazione d’una rappresentazione teatrale.

La Filatrice di questa canzone era una cortigiana napoletana; il Grimaldi Murassana ne canta le lodi in un tono piuttosto sosteuto, salvo poi, come suo costume, lasciarsi andare a un linguaggio volgare, che senz’altro era più gradito al pubblico della sua osteria.

Ligure: # Pantaleo Grimado Moassaña (1554 – sec. XVII)

Nasciuo à Zena do 1554, de famiggia savoneise, e stramuou à Saña da figgeu, o l’ea òste de mestê e poeta pe pascion; amigo do Ciabrea, o l’ea in contatto con varri representanti de l’aristocraçia riveasca. O se compiaxeiva de atteggiamenti e mainee che in ancheu ghe diëscimo bohemien e maudit, da poeta de ostaia, e de soventi a seu poexia a pâ ch’a l’assumme e modalitæ e l’ambientaçion de unna rappresentaçion tiatrale.

A Fiandoiña de sta canson a l’ea unna cortexaña napolitaña; o Grimado Moassaña o ne cante e laode in sce un ton ciufito sostegnuo, sarvo dapeu, comme seu costumme, lasciâse anâ à un lenguaggio vorgâ, che sens’atro o l’ea ciù gradio a-o pubrico da seu ostaia.
Italiano: # Pier Giovanni Capriata (XVI–XVII sec.)

Dottore in legge, storiografo, nel 1628 partecipò alla congiura ordita da Giulio Cesare Vachero contro la Repubblica e fu poi esiliato in Spagna. Tornò a Genova nel 1633. Il suo intermezzo burlesco, Ra finta caritè, è il primo esempio, che ci sia giunto completo, di opera teatrale scritta interamente in genovese e deve molto alla contemporanea letteratura picaresca spagnola. In esso, il giovane Tognin, garzone del mendicante cieco Batté, si vendica duramente dei soprusi e delle bastonate che ha dovuto subire dal suo padrone.

L’intermezzo scenico del Capriata ci presenta un mondo senza pietà di teppisti e vagabondi, che devono arrabattarsi in continuazione per racimolare pochi spiccioli; il cieco Batté scaccia il suo aiutante Tognin, che è cieco da un occhio, ma ci vede abbastanza da derubarlo; questi si vendica facendolo litigare con il suo nuovo socio Pellegro, approfittando dello scherzo che gioca loro il nobile Leandro, quando finge di fare la carità ai due ciechi, ma non gli dà niente. Batté e Pellegro si accusano reciprocamente d’aver rubato, se le suonano, e restano mezzi morti. Non si sa se la piéce sia mai andata in scena, ma di sicuro contrasta fortemente con l’immagine di una città assai pietosa e disposta a soccorrere i derelitti, che ci è stata tramandata.

Ligure: # Peo Zane Craviâ (sec. XVI–XVII)

Dottô in leze, storiògrafo, do 1628 o l’à parteçipou a-a cabirda, stæta traghettâ da-o Giulio Cesare Vachê contra a Repubrica, e dapeu o l’é stæto foestou in Spagna. O l’é vegnuo torna à Zena do 1633. O seu intermezo burlesco Ra finta caritè o l’é o primmo exempio, ch’o ne segge arrivou completo, de unn’euvia tiatrale scrita à reo in zeneise, e o deve tanto a-a contemporania lettiatua picaresca spagnòlla. O zoeno Tognin, garsonetto do mendicco òrbo Batté, o se vendica de brutto di tòrti e de baccæ ch’o l’à dovuo piggiâ da-o sò patron.

L’intermezo scenico do Craviâ o ne presenta un mondo sensa pietæ, fæto de leggere e deslogi, che se devan inzegnâ à tutt’oe pe mette insemme doe palanche; l’òrbo Battê o score o seu aggiuttante Tognin, ch’o l’é guerso, ma o ghe vedde basta da arröbâghe; sto chì o se vengia con fâlo rattellâ con o seu neuvo sòcio Pellegro, in approfittâ do scherso che ghe fa o nòbile Leandro, quande o fa mostra de fâ a caitæ a-i doî òrbi, ma o no ghe dà ninte. O Batté e o Pellegro se accaxoñan un con l’atro d’avei röbou, se dan, e arrestan mezi mòrti. No se sa se o pesso o segge mai anæto in scena; de seguo o contrasta de brutto con l’idea de unna çittæ, ciuttòsto piosa e lesta à soccorrî i ciù desgraçiæ, che n’é stæto tramandou.
Italiano: # Maria Pia Viale (1958)

Nata a Vallebona (IM), coltivatrice diretta, si è occupata di storia del territorio imperiese per il settore agricolo. Ha scritto Un viaggio chiamato ginestra. Breve storia della floricoltura di Vallebona (2007). Per Ames e Cia ha pubblicato Le radici di un percorso. L’associazionismo agricolo nella provincia di Imperia (2009) e la rivista l’Agricoltura ligure (2010). Cultrice del dialetto, è attiva da anni per organizzare il Premio di Poesia Dialettale Intemelio «U Giacuré» a Vallebona e presiede la giuria del Concorso di poesia dialettale Giannino Orengo a Dolceacqua. Dal novembre 2013 pubblica ogni giorno sul blog U paise ( www.upaise.blogspot.it ) una poesia in vernacolo, includendo tutto il territorio ligure e la zona delle Alpi marittime, dando vita ad un interessante archivio web. Le sue poesie sono inedite in volume.

[1] Sant’Ampelio è il patrono di Bordighera.

Ligure: # Maria Pia Viale (1958)

Nasciua à Valleboña, coltivatoa diretta, a s’é interessâ de l’istöia do territöio imperieise pe o settô agricolo. A l’à scrito Un viaggio chiamato ginestra. Breve storia della floricoltura di Vallebona (2007). Pe Ames e Cia a l’à pubricou Le radici di un percorso. L’associazionismo agricolo nella provincia di Imperia (2009) e a revista l’Agricoltura ligure (2010). Appascionâ do dialetto, a l’é attiva da anni pe organizzâ o Premmio de Poesia Dialettale Intemelio «U Giacurè» à Valleboña e a presiede a giuria do concorso de poexia dialettale Giannino Orengo à Dosaiga. Da-o novembre 2013 a pubrica tutti i giorni in sciô blog U paise ( www.upaise.blogspot.it ) unna poexia inte unna parlâ ligure, con includde tutto o territöio ligure e a zöna de Arpe marittime, in dâ vitta à un interessante archivio web. E seu poexie no son mai stæte stampæ inte un volumme.

[1] Sant’Ampelio o l’é o patron de Bordighea.
Italiano: # Paolo Agostino Orengo (XVII sec.)

Il primo scrittore in ligure intemelio di cui si abbia notizia è un Gerolamo Lanteri, che, verso il 1600, scrisse una raccolta di sonetti e di epigrammi in ventimigliese, purtroppo perduta, così come è perduta la Musa Ventimigliese di Paolo Agostino Orengo, do 1650; dell’Orengo, però, ci sono rimasti tre sonetti, riportati dal Padre Angelico Aprosio ne La Grillaia, dove tratta dei linguaggi d’Italia (ma i sonetti ventimigliesi sono stati soppressi dall’edizione a stampa). L’Orengo aveva mandato i sonetti da Roma a Lucerna al suo concittadino Domenico Antonio Cotta Sismondi, Nunzio Apostolico ai Cantoni Cattolici in Svizzera. Per i riferimenti a persone e avvenimenti locali di quei tempi, i sonetti sono di difficile comprensione, ma erano incomprensibili anche per l’Aprosio, che li paragona alle poesie del Burchiello. Comunque, i testi dell’Orengo hanno un valore di testimonianza; da osservare che la grafia è la stessa del genovese di quei tempi, con la «o» pronunciata «u» e tutte le altre particolarità ben conosciute, ma con l’aggiunta di «y» per indicare la «i» semivocalica.

Ligure: # Poulo Agostin Orengo (sec. XVII)

O primmo scrittô intemelio do quæ s’agge notiçia o l’é un Gieumo Lantê, che, verso o 1600, o l’à scrito unna accheuggeita de sunetti e de epigrammi in ventemiglioso, purtròppo anæta perdua, coscì comme a l’é perdua a Musa Ventimigliese do Poulo Agostin Orengo, do 1650; peò do Orengo ne gh’é arrestou trei sunetti, stæti reportæ da-o paddre Angelico Apreuxo inte La Grillaia, donde o tratta di lenguaggi d’Italia (ma i sunetti ventemigliosi son stæti levæ da l’ediçion à stampa). O Orengo o l’aiva mandou i sunetti da Romma à Luxerna a-o seu conçittadin Domenego Antögno Còtta Scismondi, Nonçio Apostòlico a-i Cantoin Catòlichi in Svissea. Pe-i refeimenti à persoñe e avvegnimenti locali de quelli tempi, i sunetti arrestan de diffiçile comprenscion, ma ean de grammo accapî sciña pe-o Apreuxo, ch’o î paragoña a-e poexie do Burchiello. Tutte e mainee, i testi do Orengo an un valô de testemoniansa; da osservâ che a grafia a l’é pægia à quella do zeneise di seu tempi, co-a «o» prononçiâ «u» e tutte e atre particolaritæ che conoscemmo, ma co-a zonta da «y» pe indicâ a «i» semivocale.
Italiano: # Paolo Bertolani (1956)

Nato alla Serra di Lerici, Bertolani è stato uno dei poeti liguri più noti a livello nazionale. Dedicatosi alla lingua locale piuttosto tardi, tema fondamentale della sua poesia è un ininterrotto dialogo con i morti, una sorta di regresso nella memoria per non interrompere il contatto con le persone care, la cui scomparsa appare traumatica ed immedicabile. Suggestioni letterarie – Pascoli in primo luogo – hanno influito sull’autore, corroborate inoltre da una ricerca linguistica che «sfrutta appieno le peculiarità di un mezzo espressivo caratterizzato da una particolarissima musicalità» [1].

[^1]: F. Toso, _Letteratura genovese e ligure – Il Novecento – I_, Marietti, Genova, 1991.

Come le persone, così anche i luoghi e le loro memorie scompaiono, travolte dal tempo e dal progresso.

Il mondo che fu degli scomparsi, e come nato da loro, continua a reggersi sulla loro invisibile presenza, sulla loro sollecitudine, in definitiva sul loro amore.

Ligure: # Poulo Bertolan (1956)

Nasciuo a-a Særa de Lerxi, o Bertolan o l’é stæto un di poeti liguri ciù conosciui à livello naçionale. O s’é dedicou a-a lengua locale ciufito tardi, e o temma de fondo da seu poexia o l’é un dialogo co-i mòrti sensa interruçion, un retorno inta memöia pe no interrompî o contatto co-e persoñe cae, de quæ a spaiçion a pâ traumatica e sensa poscibilitæ de recatto. Suggestioin letteräie – avanti tutto Pascoli – an influio in sce l’autô, pe de ciù rafforsæ da unna reçerca lenguistica ch’a «sfruta in pin e peculiaritæ de un mezo esprescimo caratterizzou da unna particolariscima muxicalitæ» [1].

[^1]: F. Toso, _Letteratura genovese e ligure – Il Novecento – I_, Marietti, Zena, 1991.

Comme e persoñe, i pòsti ascì e e seu memöie scentan, sobaccæ da-o tempo e da-o progresso.

O mondo ch’o l’é stæto de persoñe scentæ, e tòsto nasciuo da lô, o continua à rezise in sciâ seu invixibile presensa, in scê seu premue, in fin di conti in sciô seu amô.
Italiano: # Paolo Besagno (1964)

Paolo Besagno, nato a Genova nel 1964, è compositore, strumentista e autore di brani musicali in genovese fin dall’età giovanile. Dal 1993 forma parte della squadra di canto popolare “I Giovani Canterini di Sant’Olcese”, di cui è oggi portavoce e direttore artistico. L’espressione in genovese caratterizza tutta la sua produzione, che spazia dalla musica elettronica al trallalero, passando per la canzone d’autore e i testi più marcatamente letterari. Nelle poesie e nei racconti brevi, riflessioni esistenziali e anche metafisiche vengono calate in un contesto quotidiano, personale, prendono spunto da momenti di vita vissuta, il tutto in un genovese molto solido, a volte con sfumature polceverasche, zona d’origine dell’autore.

Ligure: # Poulo Besagno (1964)

O Poulo Besagno, nasciuo à Zena do 1964, o l’é compoxitô, strumentista e autô de tòcchi muxicali in zeneise scin da quande o l’ea zoeno. Da-o 1993 o fa parte da squaddra de canto popolare «I Giovani Canterini di Sant’Olcese», da quæ in ancheu o l’é portavoxe e direttô artistico. L’esprescion in zeneise a caratterizza tutta a seu produçion, ch’a spaçia da-a muxica elettrònica a-o trallalero, in passâ de pe-a canson d’autô e i testi ciù ciæamente letteräi. Inte poexie e inti conti curti, de reflescioin existensiale e fiña metafixiche vëgnan portæ inte un contesto cotidian, personale, piggian l’andio da di momenti de vitta visciua, e o tutto inte un zeneise tòsto ben, de vòtte con inflescioin ponçeviasche, zöna de reixe de l’autô.
Italiano: # Enrico Granara (1955)

Trascriviamo qui la nota che Enrico Granara ha scritto di sé:

In questi ultimi tempi, Granara ha raccolto in un volume, I zinæ de Zena (Gli orizzonti di Genova), i suoi lavori di traduzione e adattamento in genovese di vari testi letterari e articoli giornalistici, spesso legati alla vita di mare e alla presenza dei liguri oltremare. Un libro che, al di là del valore dei singoli testi, ci fa riflettere ancora una volta sulla complicata rete di relazioni nel destino di questo popolo legato alla navigazione.

Ligure: # Rico Granæa (1955)

Transcrivemmo chì a nòtta che o Rico Granæa o l’à scrito de lê:

De sti urtimi tempi, o Granæa o l’à accuggeito inte un volumme, I zinæ de Zena, i seu travaggi de traduçion e adattaçion in zeneise de varri testi letteräi e articoli giornalistichi, de soventi ligæ a-a vitta de mâ e a-a presensa di liguri ôtramâ. Un libbro che, a-o de là da varsciua di scingoli testi, o ne fa pensâ ancon unna vòtta a-a compricâ ræ de relaçioin into destin de sto pòpolo ligou a-a navegaçion.
Italiano: # Rita Cuneo Narizzano Murialdi (1892–1973)

Rita Cuneo Narizzano Murialdi (1892-1973) è stata una delle prime autrici di versi in genovese del secolo ventesimo; discendeva da una famiglia di militari e di artisti ed essendosi sposata due volte, aveva acquisito una rete di relazioni culturali e letterarie, tanto da ricevere per molti anni nella sua villa di Priaruggia scrittori, pittori, scultori ed altri intellettuali. Notevole sportiva, riusciva nelle più diverse discipline, nella scherma come nel nuoto, e fu addirittura una campionessa di equitazione e di tennis. Insomma, in tutto una donna fuori dal comune, almeno per quei tempi, e c’era dunque da aspettarsi che la tematica della condizione femminile emergesse nelle sue poesie, che infatti ne trattano spesso. Scrive Fiorenzo Toso che «Il tema dello sconforto per una condizione femminile frustrante, che non appaga i desideri e le ambizioni dell’autrice, è costantemente presente nella poesia di Rita Cuneo, in versi spesso venatida un amaro pessimismo».[^1] Da parte sua, Leonida Balestreri aveva scritto: «una poesia che riflette tutta la luce di un’anima aperta, e tutto l’impeto di un cuore che non ignora i palpiti dei sentimenti più limpidi e generosi».[^2] [^2]: L. Balestreri, prefazione a Rita Cuneo Narizzano Murialdi – _Bello mæ barco carego d’ænn-a_ (ERGA, Genova, 1976).

Ligure: # Rita Cuneo Narizzano Murialdi (1892–1973)

A Rita Cuneo Narizzano Murialdi (1892-1973) a l’é stæta uña de primme autoe de versci in zeneise do secolo vinteximo; a descendeiva da unna famiggia de militari e de artisti e, d’ësise maiâ doe vòtte, a l’aiva acquixio unna ræ de relaçioin cultuale e letteräie, tanto che pe ben ben de anni inta seu villa de Priaroggia a l’à reçevuo scrittoî, pittoî, scultoî e atri intellettuali. Sportiva degna de nòtta, a l’arriesciva inte ciù despæge discipriñe, inta scrimma comme into neuo, e a l’é stæta adreitua unna campionessa inte l’equitaçion comme into tennis. Inte tutto, in sciâ fin, unna dònna feua do commun, a-o manco pe quelli tempi, e gh’ea donca da aspëtâse che a tematica da condiçion feminiña a sciortisse feua inte seu poesie, che de fæto ne trattan de soventi. O scrive o Fiorenzo Toso che «o tema de l’erlia pe unna condiçion feminiña angosciosa, ch’a no satisfa i dexidëi e l’ambiçion de l’autoa, o l’é de longo presente inta poexia da Rita Cuneo, inte di versci de soventi sarçii da un amao pescimiximo».[^1] Da parte sò, o l’aiva scrito o Leonida Balestreri: «Unna poexia ch’a respegia tutta a luxe de unn’anima averta, e tutto l’asbrio de un cheu chi conosce ben o parpellâ di sentimenti ciù schillenti e larghê».[^2] [^2]: L. Balestreri, prefaçion à Rita Cuneo Narizzano Murialdi – _Bello mæ barco carego d’æña_ (ERGA, Zena, 1976) [trad. L. Guason ].
Italiano: # Opera e lamento di Genova che tratta della guerra e del sacco dato ad opera degli spagnoli l’anno 1522

In questo testo, opera di un poeta sostenitore della famiglia Doria, si può osservare – secondo F. Toso – «il tentativo di approdare ad un modello “toscano” di poesia; le sue strofe di ottonari rappresentano un rozzo esperimento di approdare all’ottava italiana». La lingua è un genovese travestito da «toscano» e rappresenta il punto più basso della decadenza che si verificò dalla metà del Quattrocento in poi, di pari passo con la decadenza politica di Genova.

Ligure: # Opera e lamento de Zena che tracta de la guerra et del saccho dato per li Spagnoli del 1522

Inte sto testo, euvia de un poeta sostegnitô da casa Döia, se peu osservâ – segondo F. Toso – «a tentativa de arrivâ à un modello “toscan” de poexia: e seu stròffe de ottonäi rappresentan un sgreuzzo espeimento d’arrivâ à l’ottava italiaña». A lengua a l’é un zeneise stravestio da «toscan» e a rappresenta o ponto ciù basso da decadensa ch’a s’é verificâ da-a meitæ do Quattroçento in avanti, da-a mæxima co-a decadensa politica de Zena.
Italiano: # Santino Bruno Pezzuolo (1920)

In molte raccolte di poesie e nei concorsi letterari Pezzuolo ha espresso nella parlata di Alassio le sue riflessioni morali – scrive F. Toso [1] – «sostenuto il più delle volte dalla descrizione di ambienti e situazioni, che si rivelano nei versi finali come metafore del pensiero dell’autore». Tra le sue opere ricordiamo _I strassui de Pessö_ (1961) e _U berrettin cu-a balla_ (1985).

Benché le poesie di Pezzuolo seguano un andamento discorsivo e popolaresco, vi si può osservare l’intenzione da parte dell’autore di nobilitare la sua parlata per mezzo di forme e costrutti dell’italiano letterario, come le insistite inversioni verbo/oggetto, attuate per ragioni metriche, o per dare più risalto all’oggetto stesso, come nella poesia seguente: «bunasse cippe a rumpe» invece di «a rumpe bunasse cippe».

Ligure: # Santin Brun Pesseu (1920)

Inte ben ben de accheuggeite de poexie e inti concorsci letteräi o Pesseu o l'à espresso inta parlâ de Arasce e seu reflescioin morale – o scrive o F. Toso – «sostegnue o ciù de vòtte da-a descriçion de ambienti e scituaçioin, che se rivelan inti versci finali comme de metafore do pensceo de l’autô» [1]. Tra e seu euvie arregordemmo _I strassui de Pessö_ (1961) e _U berrettin cu-a balla_ (1985).

Con tutto che e poexie do Pesseu aggian un andamento descorscivo e popolaresco, se ghe peu osservâ l’intençion da parte de l’autô de nobilitâ a seu parlâ pe mezo de forme e construti de l’italian letteräio, comme e inscistie inverscioin verbo/oggetto, attuæ pe raxoin metriche, ò pe dâ ciù de resato à l’oggetto mæximo, comme inta poexia chì apreuvo: «bunasse cippe a rumpe», in cangio de «a rumpe bunasse cippe».
Italiano: # Silvio Volta (1891–1957)

Singolare figura di ingegnere e uomo politico, nel 1933 pubblicò A commedia çellasca, parodia dell’Inferno di Dante, che prende di mira vari personaggi della Celle dei suoi tempi; al di à delle trovate piuttosto convenzionali che caratterizzano l’opera, non mancano dei freschi spunti lirici. Altre poesie di Volta sono andate perdute, ma si ricorda una versione ben riuscita della Erlkönig di Goethe.

Con il pretesto di descrivere il girone dei lussuriosi cellesi, l’autore torna con la memoria agli anni in cui lui e altri giovanotti, d’estate alla spiaggia cercavano di fare colpo sulle turiste e si lascia andare alla nostalgia, in tono semiumoristico.

«Miödiña» è il nome ligure di Erodiade, figura dei Vangeli, fortemente negativa, che fra noi è divenuto sinonimo di persona falsa, ipocrita; Volta usa questo nome per tradurre la parola, difficile da interpretare, Erlkönig, titolo di una celebre ballata di Goethe, solitamente tradotto in italiano come Il Re degli Elfi.

Ligure: # Scirvio Volta (1891–1957)

Scingolare figua de inzegnê e òmmo politico, do 1933 o l’à pubricou A Comedia çellasca, parodia de l’Inferno de Dante, ch’a piggia de mia varri personaggi da Çelle di seu tempi; a-o de là de trovæ ciufito convençionale che caratterizzan l’euvia, no manca di freschi sponti lirichi. Atre poexie do Volta son anæte perse, ma se regòrda unna verscion ben riescia da Erlkönig de Goethe.

Con l’attesto de descrive o gion di luxoioxi çellaschi, l’autô o va in derê co-a memöia a-i anni, quande lê e atri zoenòtti, de stæ a-a mæña, çercavan à fâ corpo in scê turiste e o se lascia anâ a-a nostargia, in sce un ton tra o còmico e o serio.

«Miödiña» o l’é o nomme ligure da Erodiade, figua di Evangeli, fortemente negativa, che da niatri a l’é vegnua à ëse scinònimo de persoña fäsa, ipòcrita; o Volta o deuvia sto nomme pe tradue a poula, de grammo interpretâ, Erlkönig, titolo de unna çelebre balladda do Goethe, pe commun traduto in italian comme Il Re degli Elfi.
Italiano: # Stefano Rossi (XVII sec.)

Uno dei primi poeti che abbiano scritto in uno dei dialetti intemeli, Stefano Rossi, viene ricordato per il suo poemetto in taggiasco L’antico valore degli uomini di Taggia del 1639, dove si racconta come fu respinto un attacco di barbareschi da parte degli abitanti del paese, nell’anno 1554. Tutta la narrazione si svolge sul registro comico, a imitazione de La Secchia Rapita del Tassoni. In altre poesie, il Rossi si dichiara per l’uso del ligure locale in contrapposizione sia al genovese, sia all’italiano, tutti e due considerati lingue troppo auliche e alte per essere spontanee e schiette, come le parlate native. L’opera del Rossi testimonia così l’alta opinione che era allora diffusa a proposito della letteratura genovese in Riviera a quei tempi.

Ligure: # Steva Rosso (sec. XVII)

Un di primmi poeti ch’aggian scrito inte un di dialetti intemeli, o Steva Rosso, o vëgne arregordou pe-o seu poemmetto in taggiasco L’antico valore degli huomini di Taggia do 1639, donde o conta comme o l’ea stæto mandou in derrê un attacco di barbareschi da parte di abitanti do paise, de l’anno 1554. Tutto o racconto o se desgheugge in sciô registro còmico, à imitaçion de La secchia rapita do Tassoni. Inte de atre poexie, o Rosso o se dicciara pe l’uso do ligure locale in contrapoxiçion segge a-o zeneise, segge à l’italian, tutti doî tegnui in conto de lengue tròppo auliche e erte pe ëse spontannie e sccette, comme e parlæ de nascion. L’euvia do Rosci a testemònia coscì l’erta opinion che gh’ea in sciâ lettiatua zeneise à quelli tempi in Rivea.
Italiano: # Terzine anonime nelle Rime diverse (XVI sec.)

Queste terzine di un poeta rimasto anonimo fin dai tempi della sue pubblicazione nell’antologia delle Rime Diverse, ci fanno intravedere una personalità diversa da quella degli autori suoi contemporanei; come scrive F. Toso: «In un monologo che si configura come un’ammissione di colpa, ma anche come l’invito a porre rimedio all’impasse che segna la crisi di un sentimento, l’anonimo raggiunge accenti di rude schiettezza, che fanno di questa poesia un testo a modo suo unico nell’ambito della letteratura in genovese…». Dispiace che, della produzione dell’autore, molto lontano dal petrarchismo del suo tempo e da ogni tentazione declamatoria, non si conosca altro esempio.

Ligure: # Tersiñe anònime inte Rime diverse (sec. XVI)

Ste tersiñe de un poeta arrestou sensa nomme fin da-i tempi da seu pubricaçion inte l’antologia de Rime diverse ne fan stravedde unna personalitæ despægia da quella di autoî seu contemporanei; comme o scrive F. Toso: «inte un monòlogo ch’o se configua comme unn’ammiscion de corpa, ma ascì comme l’invio à trovâ recatto à l’impasse ch’o segna a crixi de un sentimento, l’anònimo o tocca di açenti de rustega sccettessa, che fan de sta poexia un testo a-a seu mainea unico inte l’ambito da lettiatua in zeneise…». Despiaxe che, da produçion de l’autô, mai lontan da-o petrarchiximo do seu tempo e da ògni intentaçion declamatöia, no se conosce atro exempio.
Italiano: # Antonio Leale (1936–2014)

Nel dialetto di Pieve di Teco, Antonio Leale, genovese che però trascorse la sua giovinezza nella località dell’Alta Valle Arroscia, ha composto la raccolta inedita Scannabaggi e perdidì, in cui un’acuta penetrazione nella mentalità del mondo contadino si unisce alla dolente percezione del male di vivere. Di professione fotografo, solo tardivamente Leale si laureò in Psicologia e l’interesse per i meccanismi della psiche traspare nettamente dalla sua opera. Piuttosto portato a svalutare i suoi scritti, Leale non pubblicò le sue poesie e, a quanto ne sappiamo, la sua produzione è andata perduta, tranne le tre poesie pubblicateda F. Toso nella sua Letteratura genovese e ligure (Genova, 1989-1991).

Ligure: # Tögno Leâ (1936–2014)

Into parlâ de Ceive de Teco, o Tögno Leâ, zeneise che peò o l’à passou a seu zoentù inta localitæ de l’erta vallâ de l’Arròscia, o l’à scrito a cheuggeita mai pubricâ Scannabaggi e perdidì, donde unna sottî penetraçion da mentalitæ do mondo di paisen o se unisce à l’indoentâ perçeçion do mâ de vive. De profescion fotògrafo, sôo che tardi ben o Leâ o s’é laureou in Psicologia e l’interesse pe-i mecaniximi da psiche o straluxe in mòddo ciæo d’inta seu euvia. Ciù fito portou à desvalutâ i seu scriti, o Le o no l’à mai pubricou e seu poexie e, da quello che ne semmo, a seu produçion a l’é anæta persa, feua che e træ poexie stæte pubricæ da-o F. Toso inta seu Letteratura genovese e ligure (Genova, 1989-1991).
Italiano: # Tommaso Schivo (1923–2011)

Professore di lettere e filosofia, critico letterario, poeta e conoscitore della parlata alassina, fu preside del liceo linguistico «Hanbury», attivo per molto tempo nell’associazione «Vecchia Alassio», fu anche direttore dei corsi dell’Università della Terza Età. Tra le sue opere si ricorda Canti e ciaiti de cà noscia (1972), dove unisce una produzione comica e folcloristica con altri testi più impegnati; A pasciun e a morte du Segnù (1982), che tenta un recupero della religiosità popolare dei laudari medioevali.

Ligure: # Tomaxo Schivo (1923–2011)

Professô de lettie e filosofia, critico letteräio, poeta e conoscitô da parlâ arasciña, o l’é stæto prescide do liceo lenguistico «Hanbury», attivo pe ben ben de tempo inte l’assoçiaçion «Vecchia Alassio», o l’ea stæto ascì direttô di corsci de l’Universcitæ da Tersa Etæ. Tra e seu euvie se regòrda Canti e ciaiti de cà noscia (1972), donde o mesccia unna produçion còmica e folcloristica con atri testi ciù impegnæ; A pasciun e a morte du Segnù (1982), chi tenta un recupero da religioxitæ popolare di laudäi de l’Etæ de Mezo.
Italiano: # Antonio Canepa (1935–2012)

Nato e vissuto sempre a Pontedecimo, paese cui era fortemente legato, Antonio (Tonino) Canepa ha pubblicato poesie in autoedizioni a sue spese o con la sponsorizzazione di qualche ditta amica. Ricordiamo tra i suoi libri: Unna voxe da-o mæ bòrgo (1990) e Amore se dixe amô (1992); e, se andiamo a vedere, i suoi testi sono stati tutti ispirati ai sentimenti dell’amore e dell’amicizia, compreso l’amore per la sua terra. Ha scritto Marco Piaggio: «Una validissima voce cantante amore per ogni donna, per ogni creatura femminile, sullo sfondo, ma non dentro i confini, di una città molto amata, Genova…».

Ligure: # Tonin Canepa (1935–2012)

Nasciuo e sempre visciuo à Pontedeximo, paise a-o quæ o l’ea fortemente ligou, o Tonin Canepa o l’à pubricou poexie inte autoediçioin à seu speise ò co-a sponsorizzaçion de quarche dita amiga. Regordemmo tra i seu libbri: Unna voxe da-o mæ bòrgo (1990) e Amore se dixe amô (1992); e, se anemmo à vedde, i seu testi son stæti tutti inspiæ a-i sentimenti de l’amô e de l’amixiçia, compreiso l’amô pe-a seu tæra. O l’à scrito Marco Piaggio: «Unna validiscima voxe chi canta amô pe ògni dònna, pe ògni creatua feminiña, in sciô sfondo, ma no drento i confin, de unna çittæ assæ ammâ, Zena…».
Italiano: # Toralbo Armonico (XVIII sec.)

Nella seconda metà del Settecento, seguendo l’esempio defranchiano che spingeva ad una letteratura nazionale e di esaltazione del valore e dei valori genovesi, appare tutta una serie di testi, che solleticano l’orgoglio popolare cantando vittorie navali, conseguite contro i pirati tunisini e algerini; i nomi degli autori, spesso pseudonini arcadi, Micrilbo Fenizio, Fabrizio Giano, Toralbo Armonico, fanno comprendere già di per sé che non si tratta di una letteratura popolare, ma opera di dotti, che vogliono rifarsi alla mentalità del popolo e d’altra parte si richiamano alla grande tradizione dell’Anonimo duecentesco; affidano la loro produzione a degli opuscoli e fogli volanti che possano avere la massima diffusione; inizia così, o meglio si intensifica, il fenomeno della volgarizzazione della letteratura genovese, che giungerà a compimento il secolo successivo.

Così, questo Toralbo Armonico, di cui ignoriamo tutto, salvo che aveva ottant’anni quando scrisse il suo poemetto, ci narra della vittoria contro "un forte sciabecco tunisino sulle acque di Talamone", riportata dal capitano Gian Antonio Maglione, da Laigueglia, l’anno 1781.

Ligure: # Toralbo Armònico (sec. XVIII)

Da segonda meitæ do Setteçento, apreuvo à l’exempio defranchian ch’o sponciava à unna lettiatua naçionale e de exartaçion do valô e di valoî zeneixi, sciòrte feua tutta unna serie de testi, che bollitigan l’orgheuggio popolare con cantâ de vittöie navale, stæte ottegnue contra i laddri de mâ tunexin e algerin; i nommi di autoî, de soventi pseudònimi arcadi, Micrilbo Fenizio, Fabriçio Giano, Toralbo Armonico, fan accapî za da pe lô che no se tratta de unna lettiatua popolare, ma euvia de dòtti, che veuan refâse a-a mentalitæ do pòpolo e d’atra parte se reciamman a-a grande tradiçion de l’Anònimo duxentesco; confian a seu produçion à di libbretti e feuggi volanti che pòssan avei a mascima diffuxon; comensa coscì, ò megio o s’intenscifica, o fenòmeno da volgarizzaçion da lettiatua zeneise, ch’o se compià o secolo apreuvo.

Coscì, sto Toralbo Armònico, do quæ no se sa ninte, feua ch’o l’aiva ottant’anni quand’o l’à scrito o seu poemmetto, o ne conta da vittöia contra «un fòrte sciabecco tunexin in scê ægue de Talamon», stæta reportâ da-o capitan Zan Antögno Maglion da Lengueggia, l’anno 1781.